عاطف السادات

الشهيد رائد طيار محمد عاطف محمد السادات (13 مارس 1948 قرية ميت ابو الكوم فى مركز تلا فى محافظة المنوفيه , مصر - 6 اكتوبر 1973 محافظة جنوب سينا , مصر) طيار عسكرى مصرى ، و هو اخو محمد انور السادات رئيس مصر الراحل من الاب

 نشأته 
اتولد عاطف السادات يوم 13 مارس 1948 فى قرية ميت ابو الكوم فى مركز تلا فى محافظة المنوفيه ، اتخرج من الكلية الجويه المصريه سنة 1968 برتبة ملازم طيار فى القوات الجويه المصريه . بعد كده سافر للاتحاد السوڤيتى وقعد هناك سنتين تطبيقا لبرنامج تدريبى على المقاتلات الجوية و قاذفات السوخوى المقاتلة

اشترك عاطف السادات فى معارك حرب الاستنزاف سنة 1969

 استشهاده فى حرب اكتوبر 
بعدما قامت حرب اكتوبر طلب عاطف السادات فى اول يوم قامت فيه الحرب من قائده العقيد طيار زكريا كمال انه يشترك فى الضربة الاولى المطلوب من القوات الجويه المصريه تنفيذها فى الحرب ضد الاهداف العسكرية الاسرائيلية ، ووافق قائده وضمه معاه فى السرب اللى قاده بنفسه واللى كان مكلف بتدمير موقع عسكرى اسرائيلى فى منطقة أم مرجم فى سينا ونجحت المهمة وانتهت باستشهادهم هما الاتنين فى يوم 6 اكتوبر 1973

 تكريمه 
تمت ترقية اسم الشهيد عاطف السادات لرتبة رائد طيار مع منح اسمه وسام نجمة سيناء فى الاحتفال اللى اتعمل مخصوص لتكريم ابطال حرب اكتوبر فى مجلس الشعب ، واستلم الوسام اخوه الراحل محمد انور السادات رئيس مصر وقتها من المشير احمد اسماعيل على وزير الحربية

تم اطلاق اسمه على جامع وجمعية خيرية فى منطقة حلمية الزيتون فى القاهره

 شوف كمان 
 محمد انور السادات
 حرب اكتوبر
 نجمة سيناء

 مصادر 

 لينكات برانيه 


تصنيف:عسكريين مصريين
تصنيف:طيارين عسكريين مصريين
تصنيف:عسكريين اتقتلوا فى الحروب
تصنيف:حرب الاستنزاف
تصنيف:مصريين شاركو فى حرب اكتوبر
تصنيف:عيلة السادات
تصنيف:منايفه
تصنيف:ناس من تلا